kardosdrur/scandi-wiki huggingface dataset:
Kindbergia

Kindbergia er en slægt af mosser med omkring 10 arter i verden, hvoraf en enkelt findes i Danmark. Slægten er opkaldt efter den svenske bryolog Nils Conrad Kindberg (1832-1910).

Arterne i Kindbergia-slægten har brede, squarrøse, nedløbende stængelblade, der meget forskellige fra grenbladene.

 Forskelligbladet Vortetand Kindbergia praelonga

Noter

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument

Mosslægter
Brachytheciaceae
Plagiomnium

Plagiomnium (Krybstjerne) er en slægt af mosser med omkring 25 arter i verden, hvoraf syv findes i Danmark. Plagiomnium betyder 'skrå Mnium', hvilket sigter til de sterile skud, som ikke er oprette, i modsætning til arterne i Mnium-slægten.

 Fælledkrybstjerne Plagiomnium affine
 Gærdekrybstjerne Plagiomnium cuspidatum
 Raslende krybstjerne Plagiomnium elatum
 Mosekrybstjerne Plagiomnium ellipticum
 Stor krybstjerne Plagiomnium medium
 Næbkrybstjerne Plagiomnium rostratum
 Bølget krybstjerne Plagiomnium undulatum

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument

Mosslægter
Mniaceae
Krave

En krave er det stykke stof på en skjorte, kjole, frakke eller bluse, der sidder fast omkring halsen.

Kraven på skjorter kan undertiden tages af.

Historie 
I 1400-tallet blev kraven almindelig på mandetøjet. Den var opretstående og lille. I 1500-tallet blev den større og mere prangende og brugt af både mænd og kvinder: En stor, foldet og stivet hvid krave, pibekraven (som i præsteornatet i Danmark). Fra 1800-tallet udviklede mænd og kvinders kravetøj sig forskelligt. Mænds kraver blev enklere (i mindre grad på militære uniformer), hvorimod kraven på kvindedragten blev betydeligt mere pyntet og prangende..

Eksterne henvisninger 
 Den Store Danske – krave

Beklædningsgenstande
Skjorter
Sut

En sut er et redskab til spædbørn som er en erstatning for moderens brystvorte. En sut består af en suttedel i gummimateriale, et skjold og som regel en hank. Suttedelen befinder sig i barnets mund under brug.

Se også 
 Sut slut finale - film fra 1999 om afvænning

Eksterne henvisninger 

 netsundhedsplejerske.dk

Børn
Maneki-neko

Maneki-neko (Japansk: 招き猫 bogstaveligt "bedende kat"; også kendt som vinkekat, velkomstkat og lykkekat er en almindelig japansk figur (talisman), sædvanligvis lavet af keramik, som man tror på bringer held og lykke til ejeren. Figuren afbilder en kat (traditionelt en haleløs calico japansk Bobtail) bedende med sin opadrettede pote – og er normalt udstillet i butikker, restauranter og andre forretninger – især ved indgangen. Nogle af disse skulpturer er elektriske eller batteridrevne og har en langsomt bevægende pote bedende bevægelse.

Maneki-neko kommer i forskellige farver, stil, og med forskellig mængde pynt. Udover keramik figurer fås maneki-neko også som nøgleringe og forskellig anden pynt.

Gestik 
For nogle vesterlændinge (italienere og spaniere undtaget) ser det ud til maneki-neko vinker i stedet for at bede.
 
Grunden er forskellen i måden gestik og kropssprog opfattes af nogle vesterlændinge og japanere.

I virkeligheden vinker katten ikke, den beder ved at bøje poterne nedad og op igen ifølge asiatisk gestik og kropssprog.

Den japanske bedegestik udføres ved at holde hånden og fingrene ude og gentagne gange folde fingrene ned og tilbage op, hvilket er grunden til kattens udseende. Nogle maneki-neko laves specifikt til nogle vestlige markeder, hvor kattens pote peger bagud i en bedende gestus, som er mere familiær for vesterlændinge.

Kilder/referencer 

Asien
Kultur i Japan
Negleklipper

En negleklipper (også kaldet en negletrimmer eller en neglesaks) er et værktøj, som bruges til at trimme finger- og tånegle.

Design 
En neglesaks er normalt lavet af rustfrit stål, men kan også laves af plastik og aluminium. De to mest normale varianter er neglesaks og negleklipper. De kan begge være genstande i en almindelig husstand. De fleste neglesakse købes som et redskab med flere funktioner – fx med en neglerenser og/eller en neglefil tilknyttet. En neglefil bruges til at file skarpe kanter på neglene, mens en neglerenser bruges til at rense skidt væk under neglene. Nogle lommeknive indeholder en neglesaks.

Historie 
Opfinderen af neglesaksen er ukendt, men den første opfinder, som tog patent på neglesaksen er amerikanske er Valentine Fogerty i 1875. Andre, som også har taget patent på neglesaksen er William C. Edge i 1876 og John H. Hollman i 1878 samt mange flere. 
Omkring 1906 begyndte L. T. Snow company at producere neglesakse som den første fabrik.

Se også 

 Saks

Hygiejneartikler
Neglepleje
HP Open 2012

HP Open 2012 er en professionel tennisturnering for kvinder, der blev spillet indendørs på Hardcourt. Det er den 4. udgave af turneringen, som er en del af WTA Tour 2012. Turneringen blev afviklet i  Osaka, Japan fra den 8. oktober til 14. oktober, 2012.

Finaler

Single

  Heather Watson -  Chang Kai-chen, 7-5, 5-7, 7-6(7-4)

Double

 Raquel Kops-Jones /  Abigail Spears -  Kimiko Date-Krumm /  Heather Watson, 6-1, 6-4

Eksterne henvisninger
Officielle webside

WTA Tour 2012
Kinesiotape

Kinesiotape, der også omtales som kinesiologitape, er en elastisk bomuldstape med acrylklæbemiddel, som bruges til behandling af sportsskader og en række fysiske lidelser.

Anvendelse 

Kinesiotape anvendes primært i forbindelse med genoptræning og ømhed i muskler og sener, hvor tapen giver ekstra støtte og stabilitet, uden at det påvirker bevægelsesmønstret og blodcirkulationen. Kinesiotape bliver også hyppigt anvendt til skadesforebyggelse, da tapen kan bruges til at holde led på plads således, at man undgår skadelige yderpositioner. Der findes endvidere et hav af andre anvendelsesmetoder end sportsskader. For nylig viste banebrydende forskning eksempelvis, at kinesiotape viste sig at være effektivt i forbindelser med behandlinger for lymfeødem i forbindelse med brystkræft.

Kinesiotape er mest anvendt hos ergo- og fysioterapeuter, sportslæger, atleter og motionister.

Udbredelse 

Tapen blev første gang set på japanske atleter til OL i 1988, men tapen har dog først vundet indpas i den europæiske sportsverden siden år 2008, hvor 50.000 ruller kinesiotape blev doneret til olympiske atleter ved OL i Beijing.

Siden 2008 har man set sportsfolk anvende kinesiotape over hele verden – heriblandt cykelrytteren Lance Armstrong og senest fodboldspillerne Gareth Bale, Gianluigi Buffon og Mario Balotelli.

Se også 
 Kinesiologi

Referencer 

Sportsudstyr
Medicinsk udstyr
Matobo Hills

Matobo Hills i Matobo nationalpark i Zimbabwe er et landområde præget af distinkte kopjer, små afrundede bjergtoppe af granit. Nationalparken er landets ældste.

Det er et af de steder i det sydlige Afrika som har tættest koncentration af klippekunst fra stenalderen. Billederne viser mennesker i bevægelse, som jægere, dansere, legende og løbende. Arkæologiske udgravninger i området har afdækket genstande som er over 35.000 år gamle.

For Matabelefolket er Matobo Hills en helligdom. Mzilikazi, som grundlagde Ndebeleriget, gav stedet dets navn, amaTobo – de skallede hoveder. Hans grav findes i området, men også Cecil John Rhodes er begravet her, da Den anden Matabelekrig blev udkæmpet her.

Matobo Hills-området omfatter mere end 3.000 km², hvoraf UNESCO verdensarvsområdet udgør 2.050 km², og ligger ca. 35 km syd for Bulawayo.

Eksterne kilder og henvisninger 
 UNEP World Conservation Monitoring Centre: faktaark

Verdensarvsområder i Afrika
Nationalparker i Afrika
Zimbabwes geografi
Klippekunst
Ældste stenalder
Weichsel-istiden
Valkenburg (Limburg)

Valkenburg (Limburgsk: Valkeberg eller Vallekeberg; Fransk: Fauquemont) er en en by, beliggende i Valkenburg aan de Geul kommune, i den sydlige provins Limburg i Nederlandene.

Landevejscykling 
Valkenburg har været vært for verdensmesterskaberne i landevejscykling i henholdsvis 1938, 1948, 1979, 1998 og  2012 samt afslutning for en etape i Tour de France i 1992 og 2005.

Siden 2003 har Amstel Gold Race haft mål i Valkenburg på toppen af Cauberg.

Galleri

Eksterne henvisninger 

 Kommunens hjemmeside 

 
Byer i Limburg
Kommuner i Limburg
Kopje

Kopje, koppie eller kop (hollandsk og afrikaans for "lille hoved") er en almindelig betegnelse for bjerge med afrundet eller flad top i det sydlige Afrika, især i Sydafrika. Det er et almindeligt forekommende ord i sydafrikanske bynavne.

Eksterne kilder og henvisninger 
 Kopje  Store norske leksikon
 

Bjerge

an:Pueyo testigo
Hans Beyer

Hans Anthon Beyer (født 23. august 1889 i Bergen, død 15. maj 1965 i Mo i Rana) var en norsk gymnast, som deltog i OL 1912 i Stockholm.

Beyer var ved OL 1912 med på det norske hold, som i gymnastik vandt holdkonkurrencen for hold i frit system. Nordmændene opnåede 22,85 point og vandt guld foran finnerne med 21,85 og danskerne med 21,25 point. Der var fem hold med i konkurrencen.

Referencer

Eksterne henvisninger 
 

Gymnaster fra Norge
Personer fra Bergen
Deltagere for Norge ved sommer-OL 1912
Olympiske mestre fra Norge
Alf Lie

Alf Lie (født 10. april 1887 i Bergen, død 22. marts 1969 smst) var en norsk gymnast, som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point. Hans bror Rolf Lie var også med på holdet.

Referencer

Eksterne henvisninger 
 Alf Lie Biography and Olympic Results – Olympics at Sports-Reference.com  

Gymnaster fra Norge
Personer fra Bergen
Deltagere for Norge ved sommer-OL 1912
Olympiske mestre fra Norge
Rolf Lie

Rolf Lie (født 20. maj 1889 i Bergen, død 18. juni 1959 i Tønsberg) var en norsk gymnast, som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point. Hans bror Alf Lie var også med på holdet.

Referencer

Eksterne henvisninger 

Gymnaster fra Norge
Personer fra Bergen
Deltagere for Norge ved sommer-OL 1912
Olympiske mestre fra Norge
Nathalie Kold-Hansen

Nathalie Michelle Kold-Hansen (født 8. august 1991), er en tidligere dansk atletikudøver som gennem sin karriere har stillet op for Aalborg AM, Aarhus 1900, Hvidovre AM og Københavns IF.
 
Kold-Hansen har vundet adskillige DM og UDM medaljer. Hendes primære discipliner er 200 meter og længdespring.

Kold-Hansen er datter til den tidligere polske elite sprinter Bożena Kold-Hansen, født Pluta.

Eksterne henvisninger 
 Statletik.dk - Profil - Nathalie Kold Hansen

Sprintere fra Danmark
Atleter fra Aalborg AM
Atleter fra Aarhus 1900
Atleter fra Hvidovre AM
Atleter fra Københavns IF
Længdespringere fra Danmark
The Dark (album)

The Dark er det andet album af det amerikanske heavy metal-band metal Church, som blev udgivet den 6. oktober 1986 gennem Elektra Records

Spor 
 "Ton Of Bricks" – 3:04
 "Start The Fire" – 3:47
 "Method To Your Madness" – 5:01
 "Watch The Children Pray" – 5:58
 "Over My Dead Body" – 3:34
 "The Dark" – 4:10
 "Psycho" – 3:32
 "Line of Death" – 4:49
 "Burial at Sea" – 5:00
 "Western Alliance" – 3:24

Referencer

Noter 

Album fra 1986
Metal Church-album
Thrash metal-album
Pleasures of the Flesh

Pleasures of the Flesh er det andet album af det amerikanske thrash metal-band Exodus, som blev udgivet i 1987 gennem Combat Records, og genudgivet i Europa i 1998 gennem Century Media

Spor 
 "Deranged" – 03:46
 "'Til Death Do Us Part" – 04:51
 "Parasite" – 04:56
 "Brain Dead" – 04:17
 "Faster Than You'll Ever Live to Be" – 04:26
 "Pleasures of the Flesh" – 07:36
 "30 Seconds" – 00:42
 "Seeds of Hate" – 05:01
 "Chemi-Kill" – 05:46
 "Choose Your Weapon" – 04:52

Referencer

Noter

Eksterne henvisninger 

Album fra 1985
Metalalbum
Thrash metal-album
Administration

Administration (latin) omtales i folkemunde som ledelse eller nogle gange forvaltning (svarer til administration).

Administration har flere opslag:
 Virksomhedsadministration
 Offentlig administration
 Lægemiddeladministration - Leveringen af et lægemiddel til en patient.
Cauberg

Cauberg er en bakke  i Valkenburg  i den hollandske provins Limburg.

Denne lille bakke er kendt i forbindelse med landevejscykling, hvor der blandt andet har været etapeafslutninger i Tour de France, Amstel Gold Race samt verdensmesterskaber i landevejscykling.

Bakkens længde er ca. 1.200 meter med en højdeforskel på 69 meter,  en gennemsnitlig stigning på 5,8% og maksimal stigning på 12%.

Nederlandsk geografi
Bakker
Tor Lund

Tor Lund (født 20. januar 1888 i Bergen, død 1. september 1972 smst) var en norsk gymnast som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point.

Referencer

Eksterne henvisninger 
 Tor Lund Biography and Olympic Results – Olympics at Sports-Reference.com  

Gymnaster fra Norge
Personer fra Bergen
Deltagere for Norge ved sommer-OL 1912
Olympiske mestre fra Norge
Petter Martinsen

Petter Marentius Martinsen (født 14. maj 1887 i Sarpsborg, død 27. december 1972 smst) var en norsk gymnast, som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point.

Referencer

Eksterne henvisninger 
 

Gymnaster fra Norge
Deltagere for Norge ved sommer-OL 1912
Olympiske mestre fra Norge
Johannes Gabriel Granö

Johannes Gabriel Granö (født 14. marts 1882 i Lappo, død 23. februar 1956) var en finsk geograf.

Granö blev student i 1900 samt fil.lic. og docent i geografi i 1911.

Han foretog flere rejser i Sibirien og i Mongoliet, blandt andet ved midler fra et Rosenbergskt rejsetilskud i 1913-1916 til det sydlige Sibiriens grænseegne, især Altaj. Han var 1919-1923 professor i geografi ved universitetet i Dorpat, 1924-1926 og igen 1945-1950 ved Helsingfors universitet og 1926-1945 ved Åbo universitet.

Granö blev i sin samtid regnet som en autoritet med hensyn til Sibiriens geologi og geografi. Han grundlagde tillige den videnskabelige hjembygdsforskning og regionalgeografien i Finland og Estland. Hans hovedarbejde Reine Geographie fra 1929 blev oversat til engelsk så sent som i 1997. Han forfattede en lang række skrifter og skrev artikler til Det Finsk-ugriske selskabs "Journal" 1909 og 1910 om arkæologiske iagttagelser i Kinas nordlige grænseegne, om Sydsibirien og om det nordvestlige Mongoliet.

Forfatterskab 

 Beiträge zur Kenntnis der Eiszeit in der nordwestlichen Mongolei und einigen ihrer südsibirischen Grenzgebirge (akademisk afhandling 1910)
 Die Nordwest-Mongolei (i "Zeitschrift der Gesellschaft für Erdkunde", 1912)
 Morphologische Forschungen im östlichen Altai (ibid., 1914)
 Les formes du relief dans l'Altai russe et leur genése (i "Fennia" 1917)
 Altai I-II (1919, 1921)
 Die landschaftlischen Einheiten Estlands (1922)
 Die geographischen Gebiete Finnlands (1931)
 Mongolische Landschaften und Örtlichkeiten (1941)
 Das Formengebäude des nord-östlischen Altai (1945)

Noter

Litteratur 
 Nationalencyklopedin, bind 8; 1992 (svensk)

Eksterne henvisninger 
  
 Granö, Johannes Gabriel i Biografiskt lexikon för Finland (2011) 

Faglitterære forfattere fra Finland
Geografer fra Finland
Bengt Gustaf Geijer

Bengt Gustaf Geijer (født 11. marts 1682 i Örebro, død 26. oktober 1746 i Uddeholm) var en svensk brugsejer, sønsøn af Christoffer Geijer og dattersøn af Johan Börjesson Carlberg. Han var gift med Lovisa Sofia Tranæa, deres sønnesønner var Erik Gustaf og Bengt Reinhold Geijer. 

Geijer studerede i Uppsala, blev brugsbogholder i 1698 og i 1716 lejer af Uddeholms sätesgård.

Eksterne henvisninger 
 Nordisk familjebok

Erhvervsfolk fra Sverige
Personer i frihedstiden
Personer fra Örebro
Bjarne Pettersen

Bjarne Viktor Pettersen (født 8. juni 1891 i Oslo, død 14. december 1983 i Porsgrunn) var en norsk gymnast, som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point.

Referencer

Eksterne henvisninger 
 Bjarne Pettersen Biography and Olympic Results – Olympics at Sports-Reference.com  

Gymnaster fra Norge
Personer fra Oslo
Deltagere for Norge ved sommer-OL 1912
Olympiske mestre fra Norge
Øistein Schirmer

Øistein Schirmer (født 11. april 1879 i Fredrikstad, død 24. maj 1947 i Larvik) var en norsk gymnast, som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point.

Referencer

Eksterne henvisninger 
 Øistein Schirmer Biography and Olympic Results – Olympics at Sports-Reference.com  

Gymnaster fra Norge
Personer fra Fredrikstad
Deltagere for Norge ved sommer-OL 1912
Olympiske mestre fra Norge
Einar Strøm

Einar Johan Strøm (født 17. marts 1885 i Haugesund, død 26. september 1964 i Bergen) var en norsk gymnast, som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point.

Referencer

Eksterne henvisninger 
 Einar Strøm Biography and Olympic Results – Olympics at Sports-Reference.com  

Gymnaster fra Norge
Deltagere for Norge ved sommer-OL 1912
Olympiske mestre fra Norge
Personer fra Haugesund
IC2's (DSB) leveringsoversigt

Dette er en oversigt over, hvornår de 23 IC2-togsæt er leveret til DSB, og hvornår de er indsat i drift med passagerer. Listen opdateres løbende og er endnu ikke komplet.

Se også 
 IC2's (DSB) tidslinje
 IC4's leveringsoversigt
 IC4's tidslinje 2009-
 IC4's tidslinje 1998-2008

Fodnoter

Referencer 

IC2 (DSB)
Lister relateret til Danmark
El Salvadors fodboldlandshold

El Salvadors fodboldlandshold er det nationale fodboldhold i El Salvador, og landsholdet bliver administreret af Federación Salvadoreña de Fútbol. El Salvador blev medlem af FIFA i 1938.

Holdet har deltaget ved VM i fodbold 1970 og 1982, hvor de ikke kom videre fra 1. runde. 12 gange har de deltaget i CONCACAF Gold Cup, hvor de i 1963 og 1981 nåede til finalen, men tabte til  og .

Eksterne henvisninger 

 El Salvadors fodboldforbunds hjemmeside 

Landshold
Fodboldlandshold i Mellemamerika
Udleveringsbestemmelse

Udleveringsbestemmelser for lægemidler angiver hvordan et apotek må udlevere et givent lægemiddel. I Danmark er det Sundhedsstyrelsen der fastsætter lægemidlernes udleveringsbestemmelse i henhold til receptbekendtgørelsen. Egenskaber der påvirker lægemidlernes inddeling er f.eks. sikkerhed, bivirkninger, euforisk virkning og deraf følgende risiko for misbrug, samt anvendelse.

Udleveringsgrupper 
Sundhedsstyrelsen opdeler lægemidler i følgende udleveringsgrupper:

Referencer

Farmakologi
Japans Grand Prix 2012

Japans Grand Prix 2012 (officielle navn: 2012 Formula 1 Japanese Grand Prix) er et Formel 1-løb som vil blive afviklet den 7. oktober 2012 på Suzuka Circuit i Japan. Det er løb nr. 15 i Formel 1 2012-sæsonen. Det er den 39. gang at Japans Grand Prix vil blive kørt.

Klassement

Kvalifikation 

Notes:
 — Jenson Button og Nico Hülkenberg blev fratrukket fem pladser på grund af udskiftning af gearkasse.
 — Michael Schumacher blev fratrukket ti pladser for at forårsage uheld i afslutningen af Singapores Grand Prix.
 — Jean-Éric Vergne blev fratrukket tre pladser for at blokere Bruno Senna under kvalifikationen.

Referancer

Eksterne henvisninger 

2012
Formel 1 2012
Pan Pacific Open 2012 (damedouble)

Liezel Huber og Lisa Raymond var forsvarende mester, men Huber valgte ikke at deltage i 2012 turneringen. Raymond spillede sammen med Sabine Lisicki.

Seedning 

 Vania King /  Yaroslava Shvedova (Første runde)
 Nuria Llagostera Vives /  Sania Mirza (Første runde)

 Katarina Srebotnik /  Zheng Jie ''(Kvartfinale)
 Anna-Lena Grönefeld /  Květa Peschke ''(Finale)

Kampe

Referencer
 Main Draw 

WTA Tour 2012
Sekundærrute 521

Sekundærrute 521 er en rutenummereret landevej i Vestjylland.

Ruten går fra Nørrebrogade i Holstebro, ud gennem den vestlige del af byen, mod nordvest gennem byerne Krunderup og Linde, langs med den sydlige del af Klosterheden og ender i et T-kryds med Primærrute 28 8 km syd for Lemvig.

Kilder 

521
Kaarlo Ekholm

Kaarlo Väinö "Kalle" Ekholm (født 7. december 1884 i Vyborg, Storfyrstendømmet Finland, død 13. maj 1946 i Helsinki) var en finsk gymnast, der deltog i OL 1912 i Stockholm.

Ekholm var en del af det finske hold, der stillede op i frit system. Holdet bestod af tyve gymnaster, og i en tæt konkurrence vandt Norge med 22,85 point, mens Ekholm og Finland blev nummer to med 21,85 og Danmark nummer tre med 21,25 point. Han deltog også i den individuelle konkurrence, men gennemførte ikke denne.

Referencer

Eksterne henvisninger 

Gymnaster fra Finland
Deltagere for Finland ved sommer-OL 1912
Olympiske sølvmedaljevindere fra Finland
Personer fra Vyborg
Fiat 128

Fiat 128 var en bilmodel fra den italienske bilfabrikant Fiat bygget mellem 1969 og 1985. Modellen blev introduceret som afløser for Fiat 1100, og vandt titlen Årets Bil i Danmark og Europa 1970.

128 var ved introduktionen en avanceret bilmodel, og var blandt de første personbiler med forhjulstræk og tværliggende frontmotor. Dette var ikke rigtig noget gennembrud i sig selv, da blandt andet Mini var tidligere ude med et tilsvarende koncept, men Fiat 128 havde derudover drivaksler i forskellig længde, noget som gjorde det muligt at placere motor og gearkasse side om side, et koncept som siden er blevet meget populært i små bilmodeller.

128 var den første bil udstyret med Fiats dengang helt nye motor med overliggende knastaksel, en motortype som var avanceret for sin tid med topstykke i aluminium og overliggende knastaksel drevet af en tandrem. Dette koncept blev adopteret af de aller fleste bilfabrikanter tidligt i 1980'erne, men var meget usædvanligt ved 128's introduktion i 1969.

Ved introduktionen kunne 128 fås som todørs sedan, firedørs sedan og tredørs stationcar. Den eneste motor som fandtes var en 1,1'er (1116 cm³), frem til todørsmodellen 128 Rally Edition kom på markedet i 1971 med en 1,3-litersmotor (1290 cm³). Samme år blev Sport Coupé lanceret med et nyt coupékarrosseri bygget på en forkortet 128-platform. I 1974 kom der først i Italien en sedan med firkantede forlygter og ændret kølergitter, der i 1976 kunne købes i Danmark, kaldet 128 Special, og 128 Sport Coupe` blev ligeledes i 1976 ændret til 128 3P, som betyder 3-dørs, italiensk for porte (døre). I 1977 blev den oprindelige sedan og stationcarmodellen modificeret med bl.a. ændret forlygte- og baglygte arrangement, ligesom interiøret blev lidt mere luksusbetonet, i model 128 CL, og motorens ydelse blev lidt højere (60 hk mod før 55 hk).

Produktionen af alle varianter med undtagelse af indstigningsmodellen på 1,1 liter blev indstillet i 1979 efter Fiat Ritmos introduktion i 1978. Produktionen af den lille, tredørs stationcarudgave kaldet Panorama fortsatte frem til 1980, mens de øvrige versioner udgik af produktion i 1985.

Produktion i udlandet 
128 var forbilledet for Zastava 128 og Zastava 101, som var bilmodeller bygget af den serbiske bilfabrikant Zastava. Disse modeller blev solgt over hele Europa i 1970'erne. Zastava producerer fortsat en femdørs stationcarmodel baseret på 128 under navnet Zastava Skala 55. Den er mærkets billigste model, og til en pris på omkring 3750 € er den også en af verdens billigste bilmodeller.

Eksterne henvisninger 

128
Små mellemklassebiler
Forhjulstrukne biler
Biler introduceret i 1969
Biler fra 1960'erne
Biler fra 1970'erne
Biler fra 1980'erne
Årets Bil i Danmark
Årets Bil i Europa
Stationcars